Visoki Tauern
<s>Visoki Tauern (njemački: Hohe Tauern) je masiv u Istočnim Alpama na jugu 
Austrije, koji se prostire po saveznim zemljama Salzburg, Koruška i Tirol.</s>

<s>Geografija 
Visoki Tauern je dug nekih 130 km i širok 50 km, proteže se u dužinu od rijeke Krimmler Ache, prijevoja Krimmler Tauern (2633 m) i Doline Ahrntal na zapadu, do doline Großarltal i planina Murtörl (2260 m) i Katschberg (1642 m) na istoku.</s><s>A u širinu od doline rijeke Salzach na sjeveru, do Drave i doline Pusteria u Italiji na jugu.</s>

<s>Unutar masiva ima puno visokih planina a najviše su Grossglockner (3798 m) i Großvenediger (3666 m).</s><s>Njegove planine su geološki sastavljene od gnajsa i kristaličnih stijena iz paleozoika, a prekrivene su metamorfnim stijenama.</s>

<s>Svoje ime Visoki Tauern duguje riječi tauern koja se često koristi za prijevoje koji razdvajaju izrazito glacijalni 
masiv u grupe na visinama od 2400 do 2700 m. Tako planinski prijevoji Krimmler Tauern i Felber Tauern, razdavajaju grupu Venediger i grupu Granatspitz.</s>

<s>Tauerske doline u slivu rijeke Salzach koje se stepeničasto spuštaju prema sjeveru, karakteriziraju glatki uleknuti zidovi, slapovi i klanci (Liechtensteinklamm, Gasteiner Klamm, Kitzlochklamm i Siegmund-Thun-Klamm), a po glacijalnim dolinama brojna mala alpska jezera.</s><s>Granica vječnog snijega u Visokom Tauernu je između 2700 i 2900 metara.</s><s>Velik dio Visokog Tauerna je uključen u Nacionalni park Visoki Tauern.</s>

<s>Glavni dio masiva Visokog Tauerna formira granicu između saveznih zemalja Salzburg na sjeveru i Tirola i Koruške na jugu, a od 1919. i kratki dio austrijsko-talijanske granice na dalekom zapadu.</s>

<s>Masiv Tauern je važan za turizam i energetiku.</s><s>Visoki Tauern je do 1960-ih bilo moguće prijeći automobilom jedino preko visoke Grossglocknerske ceste i željeznicom, jer je na pruzi koja povezuje gradove Spittal an der Drau na jugoistoku i Schwarzach im Pongau na sjeveru, izgrađenoj između 1901. i 1909. probijen Tunel Tauern dug 8371 metara.</s>

<s>Danas je probijeno puno tunela koji su Visoki Tauern učinili dostupnijim, od kojih su najveći i najznačajniji Felber (istočno od Großvenedigera), Hochtor (istočno od Grossglocknera) i Katschberg na trasi Tauern Autobahna.</s>

<s>Izvori</s>

<s>Vanjske veze</s>

<s>Hohe Tauern na portalu Austria-Forum</s>

<s>Planinski masivi u Austriji
Planinski masivi u Italiji
Alpe
Koruška (austrijska savezna zemlja)
Salzburg (austrijska savezna zemlja)
Tirol
Geografija Trentina-Južnog Tirola</s>

